Paraisten kaupungin varhaiskasvatus

Viikko 22

Vinkkejä & Ideoita

**JUHLIMME TÄMÄN KAUDEN PÄÄTÖSTÄ**

Toukokuu on kohta ohi ja päiväkoti-, perhepäivähoito- ja koulukausi on loppumassa. Osa aloittaa kesäloman ja osa odottaa vielä hetken. Olemme tällä kertaa keränneet vähän hassuja ja juhlallisia puuhailuja teille.

**Suklaapallot – Kesä twistillä (n. 20 kpl)**

Ainekset:

16 kpl taatelia

4 dl kaurahiutaleita

1 dl kookoshiutaleita

2 rkl kaakaota

1 dl kookosöljyä

3-4 rkl kahvia (mahdollisesti vähän vettä)

Ripaus suolaa

Koristeluun:

Kookoshiutaleita tai voikukan terälehtiä

nupusta

Poista taateleista kivet. Laita taatelit kulhoon, lisää kaurahiutaleet ja sekoita sauvasekoittimella (tai tehosekoittimella) tasaiseksi tahmeaksi massaksi. Lisää kookoshiutaleet, kaakao, kookosöljy, suola ja kahvi ja sekoita vielä muutama minuutti, niin että taikina tulee tasaiseksi. Jos taikina on liian kuivaa, lisää vähän vettä. Pyöritä taikinasta noin 20 kpl palloja ja pyöritä niitä kookoshiutaleissa tai voikukan keltaisissa terälehdissä.

Voikukka saisi mielellään olla vielä nupussa, kun niitä poimitaan, että terälehdet olisivat niin

puhtaita kun mahdollista. Avaa nuput ja poimi keltaiset lehdet sieltä.

Alkuperäinen resepti ruotsiksi: <https://lindasbakskola.se/2017/02/27/dadelbollar/>

**Saippuakuplat**

Tee-se-itse-kuplat:

Ainekset

2 tl tomusokeria - sekoita pieneen määrään vettä

ja tiskiainetta

2 dl vettä

1 dl juoksevaa tiskiainetta

Katso miten kupla-aine tehdään: <https://www.youtube.com/watch?v=MFVHZOD4f3s>

(suomen kielellä).

Kokeile käyttää erilaisia esineitä joilla puhaltaa saippuakuplia, esimerkiksi pilliä, vessapaperirullaa tai itse tekemiäsi esineitä.

Kahden kepin ja puuvillalangan avulla voi myös tehdä erilaisia isoja silmukoita.

<https://www.youtube.com/watch?v=lXekB_gj_g0> (ruotsin kielellä ja toinen resepti)*.*

**Hattu - askartelu**

Askartele juhlahattu itsellesi, tai vaikka koko perheelle. Voit tehdä ihan minkälaisen hatun tahansa, käytä sitä mitä kotoa löytyy. Vain mielikuvitus on rajana.

* Käytä esimerkiksi sanomalehteä tai kartonkia ja muotoile hatuksi
* Hatun voi halutessasi maalata ja koristella eri tavoin. Kiinnitä esimerkiksi tarroja, piipunrassia tai voit poimia kukkia ulkona ja kiinnittää niitä hattuun
* Hattu pysyy paremmin päässä, lisäämällä kuminauha leuan alle